**NÁRODNÁ RADA SLOVENSKEJ REPUBLIKY**

**VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-202/2021

**421a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov   
(tlač 421) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania vládneho návrhu zákona, ktorým sa dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov (tlač 421).

I.

Národná rada Slovenskej republikyuznesením č. 582 zo 4. februára 2021 rozhodla, že prerokuje vládny návrh zákona v skrátenom legislatívnom konaní.

Národná rada Slovenskej republiky uznesením č. 585 zo 4. februára 2021 pridelila vládny návrh zákona, ktorým sa dopĺňa zákon č. 385/2000 Z. z. o sudcoch a prísediacich a  o  zmene a  doplnení niektorých zákonov v znení neskorších predpisov (tlač 421) na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa dopĺňa **zákon č. 385/2000 Z. z. o sudcoch a prísediacich** a  o  zmene a  doplnení niektorých zákonov v znení neskorších predpisov (tlač 421) Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 221 z 5. februára 2021 **schváliť.**

IV.

Z uznesenia Ústavnoprávneho výboru Národnej rady Slovenskej republiky pod bodom III tejto správy vyplýva tento pozmeňujúci a doplňujúci návrh:

V čl. I bod 1 § 150 ods. 3 sa v druhej vete za slová „platu sudcu“ vkladá čiarka a slová „nevypláca sa mu príplatok za výkon funkcie sudcu“.

Z dôvodu jednoznačnosti právnej úpravy sa výslovne vylučuje súbeh platu za výkon funkcie člena hodnotiacej komisie a príplatku za výkon funkcie sudcu, ktorý emeritný sudca poberá.

**Ústavnoprávny výbor NR SR**

**Gestorský výbor odporúča schváliť.**

V.

Ústavnoprávny výbor Národnej rady Slovenskej republiky **ako gestorský výbor** odporúča Národnej rade Slovenskej republiky vládny návrh zákona, ktorým sa dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov (tlač 421) **schváliť** v znení pozmeňujúceho a doplňujúceho návrhu uvedeného v tejto správe.

**Správa Ústavnoprávneho výboru** Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 385/2000 Z. z. o sudcoch a prísediacich a  o  zmene a  doplnení niektorých zákonov v znení neskorších predpisov (tlač 421) **bola schválená** uznesením Ústavnoprávneho výboru Národnej rady Slovenskej republiky č. 222 z  5.  februára 2021.

Týmto uznesením výbor zároveň poveril spravodajcu **Ondreja Dostála,** aby na schôdzi Národnej rady Slovenskej republiky informoval o výsledku rokovania.

Milan Vetrák v. r.

predseda Ústavnoprávneho výboru

Národnej rady SR

Bratislava 5. februára 2021